กฎกระทรวงกฎกระทรวงกำหนดบริเวณห้ามก่อสร้างดัดแปลง หรือเปลี่ยนการใช้อาคารบางชนิดหรือบางประเภทในพื้นที่บางส่วนในท้องที่ตำบลศาลาลำดวน ตำบลหนองบอน ตำบลสระแก้วตำบลท่าเกษมและตำบลสระขวัญ อำเภอเมืองสระแก้ว จังหวัดสระแก้วพ.ศ.๒๕๕๓[๑] อาศัยอำนาจตามความในมาตรา ๕ (๓) แห่งพระราชบัญญัติควบคุมอาคารพ.ศ. ๒๕๒๒ และมาตรา ๘ (๑๐) แห่งพระราชบัญญัติควบคุมอาคาร พ.ศ. ๒๕๒๒ซึ่งแก้ไขเพิ่มเติมโดยพระราชบัญญัติควบคุมอาคาร (ฉบับที่ ๓) พ.ศ. ๒๕๔๓อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๒ มาตรา ๓๓ มาตรา ๔๑ มาตรา ๔๒ และมาตรา ๔๓ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมายรัฐมนตรีว่าการกระทรวงมหาดไทย โดยคำแนะนำของคณะกรรมการควบคุมอาคารออกกฎกระทรวงไว้ดังต่อไปนี้ข้อ ๑ในกฎกระทรวงนี้อาคารพาณิชยกรรมประเภทค้าปลีกค้าส่งหมายความว่า อาคารที่ใช้เพื่อประโยชน์ในการขายปลีก หรือขายส่งหรือทั้งขายปลีกและขายส่งซึ่งสินค้าอุปโภคและบริโภคหลายประเภทที่ใช้ในชีวิตประจำวันแต่ไม่หมายความรวมถึงตลาดตามกฎหมายว่าด้วยการสาธารณสุขและอาคารที่มีกิจกรรมหลักเพื่อใช้ดำเนินการเพื่อส่งเสริมหรือจำหน่ายสินค้าซึ่งเป็นผลิตผลหรือผลิตภัณฑ์ของชุมชนบริเวณที่ ๑ หมายความว่าพื้นที่บริเวณ ดังต่อไปนี้ทิศเหนือ จดเขตทางรถไฟสายตะวันออก ฟากใต้ไปทางทิศตะวันออกเฉียงใต้ จนบรรจบเขตถนนสาธารณะไม่ปรากฏชื่อไปทางทิศตะวันออกเฉียงเหนือเลียบถนนสาธารณะไม่ปรากฏชื่อ ไปทางทิศตะวันออกเฉียงใต้เป็นเส้นขนานระยะ ๑,๕๐๐ เมตร กับศูนย์กลางทางรถไฟสายตะวันออกฟากเหนือ จนจดเขตป่าสงวนแห่งชาติ ป่าท่ากระบาก เลียบแนวเขตป่าสงวนแห่งชาติ ป่าท่ากระบากจนจดเขตเทศบาลเมืองสระแก้ว หลักเขตที่ ๒ ถึงหลักเขตที่ ๕ ไปทางทิศตะวันออกเฉียงใต้ตามแนวเขตป่าสงวนแห่งชาติ ป่าท่ากระบาก จนบรรจบกับเขตเทศบาลตำบลท่าเกษม หลักเขตที่๒ ด้านทิศตะวันออกทิศตะวันออก จดเขตเทศบาลตำบลท่าเกษม หลักเขตที่ ๒ถึงหลักเขตที่ ๔ ด้านทิศตะวันออกทิศใต้ จดเขตเทศบาลตำบลท่าเกษม หลักเขตที่ ๔ด้านทิศตะวันออก ไปทางทิศตะวันตก ตามแนวเขตป่าสงวนแห่งชาติ ป่าเขาฉกรรจ์ป่าโนนสาวเอ้ป่าปลายคลองห้วยไคร้และป่าพระสทึงและเลียบแนวเขตเทศบาลเมืองสระแก้วผ่านหลักเขตที่๗ จนบรรจบจุดซึ่งอยู่ห่างจากศูนย์กลางทางหลวงแผ่นดินหมายเลข ๓๑๗ เป็นระยะ ๑,๕๐๐เมตร ไปทางทิศใต้เป็นเส้นขนานกับทางหลวงแผ่นดินหมายเลข ๓๑๗ เป็นระยะ ๑,๖๐๐เมตร ไปทางทิศตะวันตกเฉียงใต้ เป็นระยะ ๑,๕๐๐ เมตร จนบรรจบกับทางหลวงแผ่นดินหมายเลข๓๑๗ ฟากตะวันตก ไปทางทิศตะวันตกเฉียงเหนือ ตามแนวทางหลวงแผ่นดินหมายเลข ๓๑๗ฟากตะวันตก ที่ระยะซึ่งอยู่ห่างจากศูนย์กลางถนนสาธารณะไม่ปรากฏชื่อ ไปทางทิศใต้ตามแนวทางหลวงแผ่นดินหมายเลข ๓๑๗ เป็นระยะ ๖๕๐ เมตร ไปทางทิศตะวันตกเฉียงใต้ตามแนวคลองพระสทึง จดกึ่งกลางคลองพระสทึง ฝั่งเหนือที่ระยะซึ่งอยู่ห่างจากเขตเทศบาลตำบลศาลาลำดวน หลักเขตที่ ๓ เป็นระยะ ๘๕๐ เมตรทิศตะวันตก จดกึ่งกลางคลองพระสทึง ฝั่งเหนือไปทางทิศตะวันออกเฉียงเหนือ เป็นระยะ ๘๕๐ เมตร ผ่านเขตเทศบาลตำบลศาลาลำดวนหลักเขตที่ ๓ จนบรรจบหลักเขตที่ ๒ ด้านทิศตะวันออกเว้นแต่พื้นที่บริเวณที่ ๒บริเวณที่ ๒ หมายความว่าพื้นที่บริเวณ ดังต่อไปนี้๒.๑ ทิศเหนือ จดเขตถนนสาธารณะไม่ปรากฏชื่อ ฟากใต้ไปทางทิศตะวันออกเฉียงใต้ จนบรรจบเขตทางรถไฟสายตะวันออก ฟากใต้ไปทางทิศตะวันออกเฉียงใต้ จนจดเขตถนนเทศบาล ๑๗ ฟากตะวันตกทิศตะวันออก จดเขตถนนเทศบาล ๑๗ ฟากตะวันตกทิศใต้ จดเส้นขนานระยะ ๓๐๐ เมตรกับศูนย์กลางทางหลวงแผ่นดินหมายเลข ๓๓ (ถนนสุวรรณศร) ไปทางทิศตะวันตกเฉียงเหนือจนจดเขตถนนเทศบาล ๓ ฟากตะวันออกที่ระยะซึ่งอยู่ห่างจากศูนย์กลางทางหลวงแผ่นดินหมายเลข ๓๓ (ถนนสุวรรณศร) เป็นระยะ๓๐๐ เมตร ไปทางทิศตะวันตกเฉียงใต้ จนบรรจบกับเขตทางหลวงแผ่นดินหมายเลข ๓๓(ถนนสุวรรณศร) ฟากเหนือ ไปทางทิศตะวันตกเฉียงเหนือ ตามแนวทางหลวงแผ่นดินหมายเลข ๓๓(ถนนสุวรรณศร) จนจดเขตเทศบาลเมืองสระแก้ว ด้านทิศตะวันตกทิศตะวันตก จดเขตเทศบาลเมืองสระแก้วด้านทิศตะวันตก๒.๒ ทิศเหนือ จดเขตทางหลวงแผ่นดินหมายเลข ๓๓(ถนนสุวรรณศร) ฟากใต้ไปทางทิศตะวันออกเฉียงใต้ จนบรรจบเขตถนนเทศบาล ๒ ฟากตะวันตกไปทางทิศตะวันตกเฉียงใต้ เป็นระยะ ๓๐๐ เมตรถึงจุดซึ่งอยู่ห่างจากศูนย์กลางทางหลวงแผ่นดินหมายเลข ๓๓ (ถนนสุวรรณศร) เป็นระยะ๓๐๐ เมตร ไปทางทิศตะวันออกเฉียงใต้ เป็นเส้นขนานกับศูนย์กลางทางหลวงแผ่นดินหมายเลข๓๓ (ถนนสุวรรณศร) จนจดเขตถนนเทศบาล ๖ ฟากตะวันตกทิศตะวันออก จดเขตถนนเทศบาล ๖ ฟากตะวันตกทิศใต้ จดเส้นขนานระยะ ๒๕๐ เมตรกับศูนย์กลางถนนสาย ก ไปทางทิศตะวันตกเฉียงเหนือ จนบรรจบเขตเทศบาลเมืองสระแก้วหลักเขตที่ ๑๐ ด้านทิศตะวันตกทิศตะวันตก จดเขตเทศบาลเมืองสระแก้วด้านทิศตะวันตก๒.๓ ทิศเหนือ จดเส้นขนานระยะ ๑,๐๐๐เมตร กับศูนย์กลางทางรถไฟสายตะวันออกทิศตะวันออก จดเส้นขนานระยะ ๗๖๐ เมตรกับศูนย์กลางทางหลวงแผ่นดินหมายเลข ๓๔๖๒ทิศใต้ จดเขตทางรถไฟสายตะวันออก ฟากเหนือทิศตะวันตก จดเขตทางหลวงแผ่นดินหมายเลข ๓๔๖๒ฟากตะวันออก๒.๔ ทิศเหนือ จดเขตทางรถไฟสายตะวันออก ฟากใต้ทิศตะวันออก จดเส้นตรงที่ลากจากจุดซึ่งอยู่ห่างจากคลองปูนตัดกับแนวเขตทางรถไฟสายตะวันออกฟากตะวันตก ไปทางทิศตะวันตกเฉียงเหนือ ตามแนวเขตทางรถไฟสายตะวันออก เป็นระยะ ๒๕๐เมตร ไปทางทิศใต้จนบรรจบกับจุดซึ่งอยู่ห่างจากคลองปูนตัดกับเขตทางหลวงแผ่นดินหมายเลข ๓๓(ถนนสุวรรณศร) ฟากตะวันตก ไปทางทิศตะวันตก ตามแนวทางหลวงแผ่นดินหมายเลข ๓๓(ถนนสุวรรณศร) เป็นระยะ ๔๐๐ เมตรทิศใต้ จดเขตทางหลวงแผ่นดินหมายเลข ๓๓(ถนนสุวรรณศร) ฟากเหนือ ไปทางทิศตะวันตกเฉียงเหนือ ตามแนวเขตทางหลวงแผ่นดินหมายเลข๓๓ (ถนนสุวรรณศร) จนบรรจบเขตถนนเทศบาล ๓๑ ฟากตะวันออก ไปทางทิศตะวันออกเฉียงเหนือเป็นระยะ ๓๐๐ เมตร ถึงจุดซึ่งอยู่ห่างจากศูนย์กลางทางหลวงแผ่นดินหมายเลข ๓๓(ถนนสุวรรณศร) เป็นระยะ ๓๐๐ เมตร ไปทางทิศตะวันตกเฉียงเหนือ เป็นเส้นขนานระยะ ๓๐๐เมตร กับศูนย์กลางทางหลวงแผ่นดินหมายเลข ๓๓ (ถนนสุวรรณศร) จนบรรจบเขตถนนเทศบาล ๒๑ฟากตะวันออกทิศตะวันตก จดเขตถนนสาธารณะไม่ปรากฏชื่อฟากตะวันออก๒.๕ ทิศเหนือ จดเส้นขนานระยะ ๓๐๐ เมตรกับศูนย์กลางทางหลวงแผ่นดินหมายเลข ๓๓ (ถนนสุวรรณศร) ไปทางทิศตะวันออกเฉียงใต้เป็นเส้นขนานระยะ ๓๐๐ เมตร กับศูนย์กลางทางหลวงแผ่นดินหมายเลข ๓๓ (ถนนสุวรรณศร)จนบรรจบถนนเฉลิมพระเกียรติ ร.๙ ฟากตะวันออก ไปทางทิศเหนือตามแนวถนนเฉลิมพระเกียรติร.๙ ฟากตะวันออก บรรจบเขตทางหลวงแผ่นดินหมายเลข ๓๓ (ถนนสุวรรณศร) ฟากใต้ไปทางทิศตะวันออกเฉียงใต้ ตามแนวทางหลวงแผ่นดินหมายเลข ๓๓ (ถนนสุวรรณศร)จนบรรจบเขตถนนบ้านหนองปรือ ฟากตะวันตกทิศตะวันออก จดเขตถนนบ้านหนองปรือ ฟากตะวันตกทิศใต้ จดเส้นขนานระยะ ๕๐๐ เมตรกับศูนย์กลางถนนสาย ก ฟากใต้ ไปทางทิศตะวันตกเฉียงเหนือจนบรรจบกับจุดซึ่งอยู่ห่างจากศูนย์กลางทางหลวงแผ่นดินหมายเลข ๓๑๗ เป็นระยะ ๕๐๐เมตร ไปทางทิศตะวันตกเฉียงเหนือ เป็นเส้นขนานระยะ ๕๐๐ เมตร กับศูนย์กลางถนนสาย กจนบรรจบกับเขตถนนเทศบาล ๖ ฟากตะวันออกทิศตะวันตก จดเขตถนนเทศบาล ๖ ฟากตะวันออก๒.๖ ทิศเหนือ จดเขตทางหลวงแผ่นดินหมายเลข ๓๓(ถนนสุวรรณศร) ฟากใต้ไปทางทิศตะวันออกเฉียงใต้ถึงจุดซึ่งอยู่ห่างจากเขตถนนสาธารณะไม่ปรากฏชื่อ บรรจบกับทางหลวงแผ่นดินหมายเลข ๓๓(ถนนสุวรรณศร) ไปทางทิศตะวันตกเฉียงเหนือ ตามแนวทางหลวงแผ่นดินหมายเลข ๓๓ (ถนนสุวรรณศร)เป็นระยะ ๕๐๐ เมตร ลากเป็นเส้นตั้งฉากขึ้นไปทางทิศเหนือจดแนวเขตทางรถไฟสายตะวันออกฟากใต้ทิศตะวันออก จดเส้นขนานระยะ ๙๕๐ เมตรกับศูนย์กลางถนนสาธารณะไม่ปรากฏชื่อ ไปทางทิศตะวันตกเฉียงใต้จนบรรจบทางหลวงแผ่นดินหมายเลข ๓๓ (ถนนสุวรรณศร) ฟากเหนือ ไปทางทิศตะวันตกเฉียงเหนือตามแนวทางหลวงแผ่นดินหมายเลข ๓๓ (ถนนสุวรรณศร) ฟากเหนือ จนบรรจบเขตถนนสาธารณะไม่ปรากฏชื่อฟากตะวันตก ไปทางทิศตะวันตกเฉียงใต้ที่จุดซึ่งอยู่ห่างจากศูนย์กลางทางหลวงแผ่นดินหมายเลข ๓๓ (ถนนสุวรรณศร) เป็นระยะ๗๐๐ เมตรทิศใต้ จดเส้นขนานระยะ ๗๐๐เมตรกับศูนย์กลางทางหลวงแผ่นดินหมายเลข ๓๓ (ถนนสุวรรณศร)และเขตถนนสาธารณะไม่ปรากฏชื่อ ฟากตะวันออก และฟากเหนือทิศตะวันตก จดแนวเขตกรมทหารราบที่ ๑๒รักษาพระองค์ ค่ายไพรีระย่อเดชทั้งนี้ ไม่รวมถึงสถานที่ราชการ สถาบันการศึกษาและศาสนสถานทั้งนี้ ตามแผนที่ท้ายกฎกระทรวงนี้ข้อ ๒ให้กำหนดพื้นที่บางส่วนในท้องที่ตำบลศาลาลำดวนตำบลหนองบอน ตำบลสระแก้ว ตำบลท่าเกษม และตำบลสระขวัญ อำเภอเมืองสระแก้วจังหวัดสระแก้ว ภายในบริเวณแนวเขตตามแผนที่ท้ายกฎกระทรวงนี้เป็นบริเวณห้ามก่อสร้างอาคารชนิดและประเภทดังต่อไปนี้(๑) ภายในบริเวณที่ ๑ห้ามบุคคลใดก่อสร้างอาคารพาณิชยกรรมประเภทค้าปลีกค้าส่งที่มีพื้นที่ใช้สอยอาคารรวมกันเพื่อประกอบกิจการในอาคารหลังเดียวกันหรือหลายหลังตั้งแต่ ๓๐๐ ตารางเมตรขึ้นไป(๒) ภายในบริเวณที่ ๒ ห้ามบุคคลใดก่อสร้างอาคาร ดังต่อไปนี้(ก)อาคารพาณิชยกรรมประเภทค้าปลีกค้าส่งที่มีพื้นที่ใช้สอยอาคารรวมกัน เพื่อประกอบกิจการในอาคารหลังเดียวกันหรือหลายหลังเกิน๑,๐๐๐ ตารางเมตร(ข)อาคารพาณิชยกรรมประเภทค้าปลีกค้าส่งที่มีพื้นที่ใช้สอยอาคารรวมกัน เพื่อประกอบกิจการในอาคารหลังเดียวกันหรือหลายหลังตั้งแต่๓๐๐ ตารางเมตร แต่ไม่เกิน ๑,๐๐๐ ตารางเมตรเว้นแต่อาคารพาณิชยกรรมประเภทค้าปลีกค้าส่งนั้นเป็นไปตามข้อกำหนด ดังต่อไปนี้๑)ที่ดินแปลงที่ตั้งอาคารต้องอยู่ติดถนนสาธารณะที่มีช่องทางจราจร ไม่น้อยกว่า ๔ช่องทาง หรือมีขนาดเขตทางไม่น้อยกว่า ๒๐ เมตรและจะต้องบรรจบกับถนนสาธารณะที่มีขนาดเขตทางที่เท่ากันหรือมากกว่า๒)แนวศูนย์กลางปากทางเข้าออกของรถยนต์ต้องอยู่ห่างจากทางร่วมทางแยกที่เป็นทางบรรจบกันของถนนสาธารณะที่มีขนาดเขตทางตั้งแต่๑๔ เมตรขึ้นไป ไม่น้อยกว่า ๑๐๐ เมตร๓) มีที่ว่างไม่น้อยกว่า ๗๐ ใน ๑๐๐ส่วนของพื้นที่ดินที่ใช้เป็นที่ตั้งอาคาร๔)มีค่าสูงสุดของอัตราส่วนพื้นที่อาคารรวมกันทุกชั้นของอาคารทุกหลังต่อพื้นที่ที่ใช้เป็นที่ตั้งอาคาร๑.๕ ต่อ ๑๕) มีอัตราส่วนของพื้นที่ว่างที่จัดให้เป็นสวนหรือบริเวณปลูกต้นไม้หรือการนันทนาการต่อพื้นที่ของแปลงที่ดินที่ใช้เป็นที่ตั้งอาคารไม่น้อยกว่าร้อยละ ๒๐๖) มีที่ว่างด้านหน้าของอาคารห่างจากเขตทางของถนนสาธารณะ ไม่น้อยกว่า ๕๐ เมตรโดยวัดระยะจากขอบนอกสุดของอาคารถึงริมเขตทางด้านที่ติดกับแปลงที่ดินที่ใช้เป็นที่ตั้งอาคาร๗) มีที่ว่างด้านข้างและด้านหลังของอาคารห่างจากเขตที่ดินของผู้อื่นหรือเขตทางของถนนสาธารณะ ไม่น้อยกว่า ๑๕ เมตรโดยวัดระยะจากขอบนอกสุดของอาคารถึงเขตที่ดินของผู้อื่นหรือริมเขตทางด้านที่ติดกับแปลงที่ดินที่ใช้เป็นที่ตั้งอาคาร๘) อาคารที่มีความสูงเกิน ๑๐ เมตรต้องมีระยะห่างจากแนวเขตที่ดิน ซึ่งเป็นที่ตั้งอาคารศูนย์ราชการหลักของจังหวัดหรืออำเภอศาสนสถาน โบราณสถาน หรือสถานศึกษาไม่น้อยกว่า ๕๐๐ เมตรโดยวัดระยะจากขอบนอกสุดของอาคารที่ขออนุญาตถึงแนวเขตที่ดินของสถานที่ดังกล่าว๙) มีที่จอดรถไม่น้อยกว่า ๑ คัน ต่อพื้นที่อาคาร๔๐ ตารางเมตร เศษของ ๔๐ ตารางเมตร ให้คิดเป็น ๔๐ ตารางเมตร๑๐) ที่พักมูลฝอยต้องมีระยะห่างจากเขตที่ดินของผู้อื่นหรือถนนสาธารณะไม่น้อยกว่า ๑๐ เมตรและต้องมีระยะห่างจากสถานที่ประกอบอาหารและสถานที่เก็บอาหารไม่น้อยกว่า ๔ เมตรแต่ถ้าที่พักมูลฝอยมีขนาดความจุเกิน ๓ ลูกบาศก์เมตร ต้องมีระยะห่างจากสถานที่ดังกล่าวไม่น้อยกว่า ๑๐ เมตร และสามารถขนย้ายมูลฝอยได้โดยสะดวกข้อ ๓ภายในบริเวณพื้นที่ที่กำหนดตามข้อ ๒ห้ามบุคคลใดดัดแปลง หรือเปลี่ยนการใช้อาคารใด ๆให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ ๒ข้อ ๔อาคารที่มีอยู่แล้วในบริเวณพื้นที่ที่กำหนดตามข้อ๒ ก่อนหรือในวันที่กฎกระทรวงนี้ใช้บังคับให้ได้รับยกเว้นไม่ต้องปฏิบัติตามกฎกระทรวงนี้แต่ห้ามดัดแปลงหรือเปลี่ยนการใช้อาคารดังกล่าวให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ๒ข้อ ๕อาคารที่ได้รับใบอนุญาตหรือใบรับแจ้งการก่อสร้างดัดแปลง หรือเปลี่ยนการใช้อาคารตามกฎหมายว่าด้วยการควบคุมอาคารหรือที่ได้รับอนุญาตตามกฎหมายเฉพาะว่าด้วยกิจการนั้นก่อนวันที่กฎกระทรวงนี้ใช้บังคับและยังก่อสร้าง ดัดแปลงหรือเปลี่ยนการใช้อาคารไม่แล้วเสร็จให้ได้รับยกเว้นไม่ต้องปฏิบัติตามกฎกระทรวงนี้แต่จะขอเปลี่ยนแปลงการอนุญาตหรือการแจ้งให้เป็นการขัดต่อกฎกระทรวงนี้ไม่ได้ให้ไว้ณ วันที่ ๑๑ มกราคม พ.ศ. ๒๕๕๓ชวรัตน์ชาญวีรกูลรัฐมนตรีว่าการกระทรวงมหาดไทยหมายเหตุ:- เหตุผลในการประกาศใช้กฎกระทรวงฉบับนี้ คือ เนื่องจากได้มีประกาศกระทรวงมหาดไทย เรื่องกำหนดบริเวณห้ามก่อสร้างดัดแปลง หรือเปลี่ยนการใช้อาคารบางชนิดหรือบางประเภทในพื้นที่บางส่วนในท้องที่ตำบลศาลาลำดวน ตำบลหนองบอน ตำบลสระแก้ว ตำบลท่าเกษมและตำบลสระขวัญ อำเภอเมืองสระแก้ว จังหวัดสระแก้ว ลงวันที่ ๔ ธันวาคม พ.ศ. ๒๕๕๑ซึ่งมีผลใช้บังคับตั้งแต่วันที่ ๒๐ มกราคม พ.ศ. ๒๕๕๒ เป็นต้นมา แต่มาตรา ๑๓วรรคสอง แห่งพระราชบัญญัติควบคุมอาคาร พ.ศ. ๒๕๒๒ บัญญัติว่าถ้าไม่มีการออกกฎกระทรวงหรือข้อบัญญัติท้องถิ่นภายในหนึ่งปีนับแต่วันที่ประกาศนั้นมีผลใช้บังคับให้ประกาศดังกล่าวเป็นอันยกเลิก และโดยที่สมควรห้ามก่อสร้าง ดัดแปลงหรือเปลี่ยนการใช้อาคารบางชนิดหรือบางประเภทในบริเวณดังกล่าวต่อไปเพื่อประโยชน์ในด้านการรักษาคุณภาพสิ่งแวดล้อม การผังเมือง การสถาปัตยกรรมและการควบคุมความหนาแน่นของอาคาร จึงจำเป็นต้องออกกฎกระทรวงนี้ปริยานุช/ผู้จัดทำ๒๕มกราคม ๒๕๕๓นันท์นภัสร์/ตรวจ๒๕มกราคม ๒๕๕๓[๑]ราชกิจจานุเบกษา เล่ม ๑๒๗/ตอนที่ ๓ ก/หน้า ๑/๑๘ มกราคม ๒๕๕๓